CELEX: 32020D0790
Language: el
Date: 2020-06-09 00:00:00
Title: Απόφαση (ΕΕ) 2020/790 του Συμβουλίου της 9ης Ιουνίου 2020 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής και της υποεπιτροπής εμπορίου και επενδύσεων που έχουν συσταθεί με τη συμφωνία-πλαίσιο για εταιρική σχέση και συνεργασία μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου, όσον αφορά την έκδοση αποφάσεων σχετικά με τον εσωτερικό κανονισμό της μεικτής επιτροπής και τον εσωτερικό κανονισμό της υποεπιτροπής εμπορίου και επενδύσεων

17.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 193/5
               
            
         ΑΠΟΦΑΣΗ (ΕΕ) 2020/790 ΤΟΥ ΣΥΜΒΟΥΛΙΟΥ
         της 9ης Ιουνίου 2020
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής και της υποεπιτροπής εμπορίου και επενδύσεων που έχουν συσταθεί με τη συμφωνία-πλαίσιο για εταιρική σχέση και συνεργασία μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου, όσον αφορά την έκδοση αποφάσεων σχετικά με τον εσωτερικό κανονισμό της μεικτής επιτροπής και τον εσωτερικό κανονισμό της υποεπιτροπής εμπορίου και επενδύσεων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία-πλαίσιο για εταιρική σχέση και συνεργασία μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου (1), («συμφωνία»), άρχισε να ισχύει την 1η Νοεμβρίου 2017.
                  
               
                     (2)
                  
                  
                     Το άρθρο 56 παράγραφος 1 της συμφωνίας θεσπίζει μεικτή επιτροπή για τη διασφάλιση της σωστής λειτουργίας και εφαρμογής της συμφωνίας («μεικτή επιτροπή»).
                  
               
                     (3)
                  
                  
                     Το άρθρο 56 παράγραφος 6 της συμφωνίας ορίζει ότι η μεικτή επιτροπή εγκρίνει τον εσωτερικό κανονισμό της και το άρθρο 56 παράγραφος 4 της συμφωνίας ορίζει ότι δύναται να συγκροτεί ειδικές ομάδες εργασίας προκειμένου να τη συνδράμουν στην εκπλήρωση των καθηκόντων της.
                  
               
                     (4)
                  
                  
                     Το άρθρο 28 παράγραφος 1 της συμφωνίας συστήνει υποεπιτροπή εμπορίου και επενδύσεων.
                  
               
                     (5)
                  
                  
                     Το άρθρο 28 παράγραφος 3 της συμφωνίας ορίζει ότι η υποεπιτροπή εμπορίου και επενδύσεων θεσπίζει τον εσωτερικό κανονισμό της.
                  
               
                     (6)
                  
                  
                     Προκειμένου να διασφαλιστεί η αποτελεσματική εφαρμογή της συμφωνίας, οι εσωτερικοί κανονισμοί της μεικτής επιτροπής και της υποεπιτροπή εμπορίου και επενδύσεων θα πρέπει να εγκριθούν το συντομότερο δυνατό.
                  
               
                     (7)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής και της υποεπιτροπής εμπορίου και επενδύσεων.
                  
               
                     (8)
                  
                  
                     Η θέση της Ένωσης στο πλαίσιο της μεικτής επιτροπής και της υποεπιτροπής εμπορίου και επενδύσεων θα πρέπει, συνεπώς, να βασίζεται στα συνημμένα σχέδια αποφάσεων της μεικτής επιτροπής και της υποεπιτροπής εμπορίου και επενδύσεων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής, που έχει συσταθεί με τη συμφωνία-πλαίσιο για εταιρική σχέση και συνεργασία μεταξύ της Ευρωπαϊκής Ένωσης και των κρατών μελών της, αφενός, και της Μογγολίας, αφετέρου («συμφωνία»), βασίζεται στο σχέδιο απόφασης της μεικτής επιτροπής (2).
            
            
               2.   Η θέση που πρέπει να ληφθεί εξ ονόματος της Ένωσης στο πλαίσιο της υποεπιτροπής εμπορίου και επενδύσεων, που έχει συσταθεί με τη συμφωνία, βασίζεται στο σχέδιο απόφασης της υποεπιτροπής εμπορίου και επενδύσεων (2
                  ).
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 9 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  ΕΕ L 326 της 9.12.2017, σ. 7.
         
            (2)  βλέπε έγγραφο ST 6856/20 στο http://register.consilium.europa.eu